Diari Oficial de la Generalitat Valenciana


Sumari del DOGV 6062, del 22-07-2009 (2009/8124)

Informació pública de la revisió del Pla General d'Ordenació Urbana de Sant Jordi.
----------------------------------------------------------------------------------

### Dades del document

Número de DOGV
:   6062

Data del DOGV
:   22-07-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/8124


Data del document
:   01-07-2009

Organisme emissor
:   Ajuntament de Sant Jordi

Tipus de document
:   Informació Pública

Descriptors 

:   * Sant Jordi
    * pla d'urbanisme
    * administració local

Informació pública de la revisió del Pla General d'Ordenació Urbana de Sant Jordi. [2009/8124]  
El Ple de l'Ajuntament, mitjançant l'Acord adoptat el 7 d'abril de de 2008, va acordar, de conformitat amb el que disposa l'article 83, de la Llei 16/2005, de 30 de desembre, de la Generalitat, Urbanística Valenciana, sotmetre a informació pública els documents i instruments que conformaven la revisió del Pla General d'Ordenació Urbana, durant el termini de dos mesos, amb les publicacions dels anuncis respectius en el Diari Oficial de la Comunitat Valenciana número 5740, de data 11 d'abril de 2008, i en Butlletí Oficial de la Província de Castelló número 47, de data 15 d'abril de 2008, així com en els periòdics Mediterráneo, de data 9 d'abril de 2008 i El Mundo/Castellón al Dia, de data 9 d'abril de 2008, i s'han presentat dins de l'esmentat període d'informació pública, quantes al·legacions s'han considerat oportunes.  
Efectuades les modificacions i correccions escaients en els documents i instruments que conformen la revisió del Pla General d'Ordenació Urbana, conforme es disposa en l'article 83, de la Llei Urbanística Valenciana, el Ple de l'Ajuntament, per acord de data 30 de juny de 2009, acorda novament sotmetre a informació pública la totalitat dels instruments i documents que conformen la revisió del Pla General d'Ordenació Urbana esmentada, pel termini de quaranta-cinc dies, i això, justificat a més, a fi d'aplicar de manera suficient el tràmit de participació pública i d'informació. El termini d'informació pública serà comptador des de la publicació de l'anunci en el Diari Oficial de la Comunitat Valenciana, durant el qual, la totalitat dels documents estaran depositats a les oficines de l'Ajuntament degudament diligenciats, per a la seua consulta pública en horari d'oficina.  
Durant l'indicat termini, qualsevol interessat podrà presentar, si així ho considera del seu interés, quantes al·legacions s'estimen oportunes.  
Així mateix, conforme disposa l'article 101 de la Llei Urbanística Valenciana, el Ple de l'Ajuntament, en el mateix acord de 7 d'abril de 2008, ha acordat la suspensió expressa de l'atorgament de llicències en aquells àmbits del seu territori previstos en la revisió del Pla General d'Ordenació Urbana, en els quals les seues noves determinacions suposen modificacions del règim urbanístic vigent; l'acord de suspensió es mantindrà pel termini màxim de dos anys, d'acord amb el que preveu l'esmentat article 101 de la Llei Urbanística Valenciana.   
Sant Jordi, 1 de juliol de 2009.- L'alcalde: Luis Tena Ronchera.